26/05/2017 | Administración LocalMunicipal
Valdoviño
Convocatoria e bases contratación dous/duas técnicos/as turismo

Por decreto da Alcaldía núm.171 de data 18 de maio de 2017, adoptouse acordo para convocar o proceso de selección para contratación laboral temporal de dous/dúas técnicos/as de turismo neste Concello de Valdoviño. Publicase a parte dispositiva deste decreto xunto coas bases da contratación e o modelo de instancia, do seguinte contido: “Esta Alcaldía, en uso das facultades que ten conferidas por Lei e tendo en conta o mencionado na parte expositiva desta Resolución, RESOLVE: PRIMEIRO.- Declarar a prioritaria, urxente e inaprazable necesidade de contratar persoal laboral para a prestación do servizo da área de turismo aprobando a CONVOCATORIA e as BASES. SEGUNDO.- Toda vez que o financiamento deriva do programa subvencionado da Deputación Provincial á contratación efectiva do servizo queda condicionada á concesión definitiva da dita axuda. TERCEIRO.- Aprobar a convocatoria e as bases para a contratación laboral temporal de dous/dúas técnicos/as de Turismo, (un/unha a tempo completo e outro/a a tempo parcial) durante un máximo de catro meses e de conformidade co especificado nas Bases que de seguido se transcriben: Estas bases teñen por obxecto a contratación laboral temporal de dous/dúas técnicos/as de turismo durante un máximo de catro meses coa finalidade de promocionar e difundir as diferentes actividades turísticas entre a poboación de Valdoviño e os visitantes, vinculada á subvención concedida pola Deputación Provincial a través do Programa DP0029/2017 de subvencións dirigido a los concellos e agrupación de concellos da provincia da Coruña de menos de 50.000 habitantes para o financiamento do gasto de persoal das oficinas de Turismo durante o exercicio 2017. As funcións a desempeñar serán, en xeral, as seguintes: atención ao público, atención telefónica, dar resposta a información demandada a través de correo ordinario, fax e correo electrónico, preparación de material promocional turístico para distintas feiras e eventos, colaborar no deseño e na elaboración de rutas comarcais, realización de visitas guiadas, arquivar documentos e informes, cubrir formularios e elaborar informes estatísticos. Toda vez que o financiamento deriva do programa subvencionado indicado, a contratación efectiva condicionarase á concesión definitiva de dita axuda. Concedida a axuda as aplicaciós orzamentarias nas que se xerará crédito serán 432.13100 e 432.16000. Contrato de duración determinada por obra ou servizo, denominado DP0029/2017, Persoal oficina de turismo, a tempo completo, e outro a tempo parcial, regulado polo vixente art.15 do Estatuto dos Traballadores (R. D. L.2/2015, do 23 de outubro, polo que se aproba o texto refundido da Lei do Estatuto dos traballadores) e normativa de desenvolvemento, vinculado á subvención concedida, que se estenderá durante catro meses. Iniciarase coa maior brevidade en canto se remate o proceso de selección de persoal. As retribucións serán 1260 euros/mes brutos ( incluída a parte proporcional das pagas extraordinarias) para a xornada completa, e para o desempeño a tempo parcial serán de 504,00 euros, (incluída a parte proporcional de pagas extraordinarias). Grupo de cotización 2. A Xornada completa será de 40 horas semanais de luns a venres e a xornada parcial será de 16 horas semanais a desenvolver de sábado a domingo. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Teren nacionalidade española ou seren nacionais dalgún dos estados membros da Unión Europea ou nacionais daqueles Estados aos que se refire e nas condicións que establece o artigo 57 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. b) Teren cumpridos dezaseis anos e non exceder a idade máxima de xubilación forzosa. c) Estar en posesión dalgunha das seguintes titulacións: Técnico superior en guía, información e asistencia turística, Técnico en empresas e actividades turísticas, Grao ou diplomatura en Turismo ou equivalente homologado, Grao ou licenciatura en Historia do Arte, Grao ou licenciatura en Humanidades, Grao ou licenciatura en Xeografía e Ordenación do territorio, Grao ou licenciatura en Historia. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. e) Non atoparse incurso en causa de incompatibilidade ou incapacidade. Para participar no proceso selectivo non se abonarán tasas de exame, por carecer o Concello de Ordenanza. O órgano de selección será colexiado e, como mínimo, constará dun Presidente, tres Vogais e un Secretario, que serán designados por resolución da Alcaldía de acordo co disposto polo art.60 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. A súa composición axustarase aos principios de imparcialidade e profesionalidade dos seus membros, que será esixible a todos e cada un deles individualmente considerados, ben polos coñecementos profesionais que posúan da materia de que se trate ou polos seus coñecementos específicos sobre selección de persoal, e tenderase, así mesmo, á paridade entre muller e home. Deberán posuír titulación ou especialización igual ou superior á esixida para o acceso á praza convocada. O persoal de elección ou de designación política, os funcionarios interinos e o resto do persoal eventual non poderán formar parte deles. A pertenza aos órganos de selección será sempre a título individual, non puidendo ostentarse en representación ou por delegación de ninguén. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente. Os aspirantes poderán recusar aos membros dos tribunais, de acordo co establecido no artigo 24 da Lei 40/2015. O órgano de selección non poderá constituirse nin actuar sen a asistencia de máis da metade dos seus membros, titulares ou suplentes, indistintamente. Poderá dispor a incorporación de asesores especialistas se así o estiman necesario ou adecuado, que actuarán con voz pero sen voto. Así mesmo resolverá todas as dúbidas que poidan xurdir na aplicación das presentes bases. No que respecta á súa constitución e formación de voluntad, rexerase pola Lei de procedemento administrativo, estando facultada para interpretar as presentes bases, así como para resolver todas as dúbidas e os problemas que se poideran plantexar. A Convocatoria anunciarase mediante publicación dun anuncio no Boletín Oficial da Provincia da Coruña, no taboleiro de anuncios municipal, e na páxina web do concello: www.concellodevaldovino.com.Proba escrita eliminatoria. As instancias solicitando tomar parte nos procesos selectivos, co modelo oficial ou normalizado que figura como anexo I destas bases, dirixiranse á Alcaldía da Corporación e presentaranse no Rexistro Xeral do Concello, debidamente cumprimentadas, durante o prazo de 5 días naturais, contados dende o seguinte hábil ao da publicación do anuncio da convocatoria no BOP. Poderán, así mesmo, remitirse as instancias na forma prevista no artigo 16.4 da Lei 39/2015. Se consonte este precepto se presentara a instancia vía correo, ou noutra administración, deberá aparecer o selo da correspondente oficina de correos ou da administración na devandita solicitude. Noutro caso, só a data de inscrición da instancia no rexistro xeral do Concello será a que se teña en conta para todos os efectos. Ademáis si se presenta en lugar distinto ao rexistro municipal o participante deberá enviar a folla onde sexa lexible o rexistro de entrada da administración onde presentou a instancia o os datos do solicitante mediante correo electrónico á dirección secretaria@concellodevaldovino. com ou ao fax 981 487294, dentro do prazo de presentación de instancias. Non se admitirán as solicitudes que non se formulen no modelo oficial que figura como anexo I nen cumplan os requisitos mencionados anteriormente. Para ser admitido para tomar parte no proceso de selección, os/as aspirantes manifestarán nas súas instancias que reúnen todos e cada un dos requisitos esixidos na base Sexta desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: - Fotocopia compulsada do DNI ou Tarxeta de Residente. - Fotocopia compulsada da titulación esixida para participar na convocatoria. De non presentar estos documentos (DNI, titulación e instancia) os aspirantes quedarán excluídos. A documentación que se presente deberá estar numerada correlativamente. Rematado o prazo de solicitudes ditarase Resolución da Alcaldía, acordando a admisión e exclusión de candidatos/as, se for o caso, e publicarase inmediatamente a lista de admitidos/as e excluidos/as no taboleiro de anuncios municipal, con indicación do día e hora estimada para o inicio das probas de selección (en función do número de candidatos/as admitidos/as), procurando que non se demore máis de cinco días hábiles, e así mesmo determinará a composición do órgano de selección. Durante o prazo dos dous días hábiles seguintes poderanse presentar reclamacións, que, do mesmo xeito, serán resoltas por resolución da Alcaldía. O resultado, no caso de que houbese modificacións ou reclamacións, publicarase inmediatamente no Taboleiro de Anuncios do Concello. - Proba escrita (en galego) De carácter obrigatorio, consistente en contestar por escrito en galego, no tempo máximo de 1 hora un cuestionario de dez (10) preguntas curtas ou tipo test, relativas á historia de Valdoviño e a súa Comarca, á realidade física e xeográfica do termo municipal e aos recursos patrimoniais e turísticos que posúe (Xeografía de Valdoviño. Comunicacións, lugares e parroquias. Historia de Valdoviño. O patrimonio de Valdoviño: histórico, artístico, natural. Patrimonio inmaterial: festas, tradicións e gastronomía.) Este exercicio é eliminatorio, e valorarase ata o máximo de 10 puntos (a razón de 1 punto cada resposta correcta), sendo excluídos os participantes que non acaden o mínimo de 5 puntos. As respostas falladas non ponderarán con coeficiente negativo. O órgano de selección reunirase á hora determinada polo Sr. Alcalde e despois de ser anunciado no taboleiro de anuncios do Concello, para realizar a selección e propoñer á Alcaldía a designación dos/as candidatos/as que maior puntuación obtivesen. O que obtivese maior puntuación desempeñará o posto a tempo completo e o segundo a tempo parcial, agás renuncia do primeiro a desempeñar o posto en tempo completo. Poderase deixar deserta a convocatoria se se considera procedente. Unha vez realizada a selección proporase á Alcaldía a elaboración dunha listaxe cos restantes candidatos, por orde da puntuación obtida, para os efectos exclusivos de cubrir o posto, no caso de que algún dos/as seleccionados/as non puidese ser nomeado, causase baixa ou outras incidencias. A listaxe de aspirantes será aprobada por resolución da Alcaldía e publicarase no Taboleiro de anuncios do Concello para os efectos de notificación a todas as persoas participantes e os demais interesados. Contra a resolución aprobatoria das listaxes, que agotará a vía administrativa, poderá interpoñerse un recurso contencioso-administrativo segundo o que dispón a normativa vixente. As listaxes permanecerán en vigor mentres dure o servizo. Os/as que resulten seleccionados/as, dentro dos tres días hábiles seguintes ao da publicación do resultado no Taboleiro de Anuncios Municipal, tendo tal publicación efectos de requirimento, deberá de achegar, no caso de que non o fixera con anterioridade, a seguinte documentación: -Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción -Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente. -Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. Unha vez achegada a documentación, será nomeado, por resolución da Alcaldía, persoal laboral temporal do concello para o cargo para o que foi seleccionado e, previa sinatura do correspondente contrato e alta na Seguridade Social, haberá de incorporarse ao seu posto. Quen dentro do prazo de tres días indicado, salvo causa de forza maior, non presentara a documentación, non poderá ser contratado, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. Coa finalidade de axilizar os trámites, os chamamentos ou requirimentos aos seguintes candidatos efectuaranse telefonicamente, contactándose con eles no número de teléfono que deixen de referencia na solicitude, pasando ao seguinte candidato no suposto de que no se contactase co que correspondera despois de tres chamadas en horas diferentes ao longo de dous días. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. D./D.ª__________________________________________________ con DNI____________________, con enderezo para os efectos de notificación en ______________________________________________teléfono____________________, e correo electrónico _____________________________________________ 1.-Que tiven coñecemento da convocatoria anunciada polo Concello de Valdoviño para a contratación laboral temporal indicada.2.-Que coñezo e acepto as bases que rexen a dita contratación e que reúno os requisitos esixidos.3.-Que estou capacitado/a para o desempeño do posto e que non estou incurso/a en prohibición para me contratar nin me atopo en situación de incompatibilidade.4.-Que desexo tomar parte na convocatoria para o que achego a fotocopia compulsada do meu DNI ou Tarxeta de Residente e fotocopia compulsada acreditativa da titulación esixida.5.-Que presento toda a documentación numerada correlativamente. Por iso, SOLICITO: Ser admitido/a no correspondente proceso selectivo. Valdoviño, _____ de__________________ de 2017 O/A INTERESADO/A Asdo: __________________ SR. ALCALDE-PRESIDENTE DO CONCELLO DE VALDOVIÑO” O que se fai público para xeral coñecemento. Valdoviño, 18 de maio de 2017 O Alcalde, Asdo.: Alberto González Fernández